**Metodológia vedeckej práce**

Zimný semester akademického roku 2023/2024

(Štruktúra a rozpis výučby)

1. **Úvod do právnej vedy : Veda a jej spoločenské poslanie**

*18.9.2023 - prof. Gábriš*

1. Stručný úvod do filozofie a metodológie vedy.
2. Klasifikácie vied: vedy nomotetické, vedy idiografické, základná charakteristika a rozdiely.
3. Kritériá vedeckého poznania a vedeckej práce.
4. Predstavenie kritérií vedeckého poznatku: pravdivosť vedeckého poznatku, novosť poznatku.

Otázky:

* Popíšte vybrané problémy skúmané v rámci filozofie a metodológie vied
* Popíšte rôzne druhy klasifikácie vied
* Vysvetlite kritériá vedeckého poznania a vedeckej práce – čo sú znaky „vedeckosti“?
* Charakterizujte pravdivosť vedeckého poznatku, novosť poznatku
1. **Odborný a vedecký text**

*25.9.2023 - prof. Laclavíková*

1. Odborný a vedecký text. Charakteristika a základná štruktúra odborného/vedeckého právnického textu a proces tvorby odborného právnického textu
2. Charakteristika druhov a poslania záverečných prác
3. Písomný a ústny prejav. Rozdiel medzi písomným a ústnym prejavom
4. Odborný jazyk a odborná terminológia. Právny text a právny/právnický jazyk

Otázky:

* Popíšte štruktúru odborného/vedeckého právnického textu a proces jeho tvorby
* Charakteristika druhov a poslania záverečných prác
* Vysvetlite rozdiel medzi písomným a ústnym prejavom
* Právny text a právny/právnický jazyk
1. **Vedecká práca**

*2.10.2023 - prof. Laclavíková*

1. Štruktúra vedeckej a odbornej práce
2. Citovanie a odkazovanie v záverečných prácach. Formálna a technická stránka citácií (citát, citácia, technika citovania, bibliografický odkaz a pod.).

Otázky:

* Popíšte štruktúru záverečnej práce. Osobitne priblížte abstrakt práce a jeho poslanie
* Vysvetlite a popíšte časti záverečnej práce – úvod a záver práce
* Vyjadrite sa k jadru záverečnej práce a jeho obsahu
* Opíšte formálnu a technickú stránku citácií (citát, citácia, technika citovania, bibliografický odkaz a pod.)
1. **Hľadanie výskumných problémov a výskumných otázok**

*9.10.2023 - prof. Gábriš – prof. Laclavíková (zdieľaná prednáška)*

1. Náležitosti výskumného problému/tézy.
2. Návody na postulovanie výskumnej tézy/otázky/problému.
3. Právny výskum.

Otázky:

* Test správnosti pri formulovaní výskumnej otázky/tézy
* Popieranie, spochybňovanie a nové pohľady ako spôsob formulovania výskumných otázok
* Identifikácia kontradikcií, dekonštrukcia pri hľadaní výskumných problémov
* Predstavte podoby právneho výskumu a jeho metodiku
1. **Metodológia práva**

*16.10.2023 - prof. Gábriš*

1. Metodológia a metodika vedy – definície pojmov.
2. Metodológia tvorby, realizácie a aplikácie práva.
3. Metodológia právnej vedy (právneho výskumu) - odlíšenie od metodológie práva (tvorby, realizácie aj aplikácie).
4. Metodika tvorby, realizácie a aplikácie práva.

Otázky:

* Vysvetlite vzťah medzi pojmami metodológia a metodika vedy
* Uveďte základné metódy tvorby, realizácie a aplikácie práva
* Rozlíšte metodológiu práva a metodológiu právnej vedy
* Načrtnite základné metodické postupy pri tvorbe, realizácii a aplikácii práva
1. **Metodológia právnej vedy**

*23.10.2023 - prof. Laclavíková*

1. Metóda. Základné druhy vedeckých metód.
2. Predstavenie vedeckých metód využívaných pri písaní záverečných prác - analýza, syntéza, komparácia.
3. Logika a tvorba odborného/vedeckého textu. Špecifiká právnej logiky.

Otázky:

* Popíšte základné druhy všeobecných vedeckých metód
* Charakterizujte indukciu, dedukciu a abdukciu
* Popíšte analýzu a syntézu (vymedzte vzťah medzi nimi). Popíšte komparáciu
* Charakterizujte špecifiká právnej logiky. Logika a tvorba odborného/vedeckého textu
1. **Paradigmy právnej vedy**

*30.10.2023 - prof. Gábriš*

1. Stručný prehľad dejín právnej vedy.
2. Postpozitivizmus v dnešnom práve.
3. Kazuistika a topika v práve.
4. Formalistický a systematický prístup k právu.

Otázky:

* Popíšte základné vývojové trendy v dejinách právnej vedy
* Popíšte prejavy post-pozitivizmu v práve
* Charakterizujte topický a kazuistický prístup k právu
* Charakterizujte formalistický a systematický prístup k právu
1. **Súčasná paradigma právnej vedy a kontinentálne právne myslenie**

*6.11.2023 - prof. Gábriš*

* 1. Súčasné právne myslenie – základné trendy
	2. Štrukturalizmus práva vs. analytické právne myslenie: Definície, klasifikácie, kvalifikácie, triedenia, štandardy, princípy.
	3. Statické a dynamické prvky práva – pojmy, koncepty.
	4. Riešenie právneho problému ako problém prekladu.

Otázky:

* Predstavte základné smery súčasného právneho myslenia
* Vysvetlite, v čom spočíva štrukturalizmus právneho myslenia
* Priblížte statické a dynamické prvky práva a právnej vedy
* Vysvetlite vzťah faktov okolitého sveta a ich právneho uchopenia
1. **Argumentácia v práve**

*13.11.2023 - prof. Gábriš*

1. Právna argumentácia a právnická argumentácia.
2. Zdôvodňovanie a argumentácia v práve.
3. Rétorické, diskurzívne a komunikačné prístupy k právu.
4. Argumentácia pri tvorbe, realizácii a aplikácii práva.

Otázky:

* Vysvetlite rozdiel medzi právnou a právnickou argumentáciou
* Zdroje zdôvodnení a argumentov v práve
* Predstavte súčasné rétoricko-diskurzívne a komunikačné teórie práva
* Vysvetlite špecifiká argumentácie pri tvorbe, realizácii a aplikácii práva
1. **Argumentácia a interpretácia v právnej vede**

*20.11.2023 - prof. Gábriš*

1. Vzťah argumentácie a interpretácie v právnej vede a ich nedostatky
2. Dejiny interpretačných prístupov v práve
3. Vysvetlenie pluralizmu interpretačných prístupov v práve
4. Úvod do jazykového výkladu a jeho funkcia pri interpretácii právnych textov
5. Interpretácia právnych textov - kánony v SR

Otázky:

* Vzťah argumentácie a interpretácie v právnej vede a ich nedostatky
* Vysvetlite dejiny interpretačných prístupov v práve a v právnej vede
* Vysvetlite pluralizmus interpretačných prístupov v práve
* Charakterizujte vo všeobecnosti interpretáciu právnych textov
* Vo všeobecnosti charakterizujte základy jazykového výkladu a jeho vzťah k iným druhom výkladu
1. **Neurčitosť a nedourčenosť práva – hranice právnej vedy?**

*27.11.2023 - prof. Gábriš*

1. Jediná správna odpoveď v práve?
2. Rozhodovanie v právnej neistote.
3. Právnorealistická kritika práva a spochybňovanie právnej vedy.

Otázky:

* Existuje v práve a právnej vede jediná správna odpoveď?
* Rozhodovanie v právnej neistote - realistické modely rozhodovania
* Právnorealistická kritika práva a právnej vedy
* Disociácia a vyvrátiteľnosť v práve
1. **Základy etiky vedeckej práce**

*4.12.2023 - prof. Gábriš*

1. Vedecká tvorivá práca z hľadiska autorského práva.
2. Právne a morálne aspekty plagiátorstva.
3. Školské dielo.
4. Pravidlá citovania.

Otázky:

* Vysvetlite vedeckú tvorivú prácu z hľadiska autorského práva
* Popíšte právne a morálne aspekty plagiátorstva
* Charakterizujte školské dielo a vzťah univerzity a študenta pri nakladaní so školským dielom
* Charakterizujte pravidlá citovania v rámci základných druhov dokumentov a právnych predpisov